Temeljem članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20.151/22) i članka 5. Pravilnika o načinu i postupku zapošljavanja u Graditeljskoj školi za industriju i obrt Rijeka ravnatelj raspisuje

NATJEČAJ
za popunu radnog mjesta

nastavnik/ca graditeljske skupine predmeta i praktične nastave - 1 izvršitelj/ica na neodređeno puno radno vrijeme – upražnjeno radno mjesto – mjesto rada Rijeka –.

Na natječaj se mogu javiti osobe oba spola sukladno članku 13. Zakona o ravnopravnosti spolova (NN 82/08, 69/17).
Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Uvjeti za zasnivanje radnog odnosa :

Uz uvjet za zasnivanje radnog odnosa u skladu s općim propisima o radu, osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa u skladu s člankom 105. Zakona o odgoju i obrazovanju u osnovnoj i srednjoj školi ( Narodne novine", broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20), prema Pravilniku o stručnoj spremi i pedagoško-psihološkom obrazovanju nastavnika u srednjem školstvu ( NN 1/96 i 80/99 ).

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom , protiv spolne slobode i spolnog ćudoređa, protiv braka, obitelji i mladeži, protiv imovine, sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda i protiv službene dužnosti, a koje je propisano Kaznenim zakonom ( NN 110/97, 27/98, - ispravak 50/00, Odluka Ustavnog suda RH, 129/00, 51/01, 111/03, 190/03, - Odluka Ustavnog suda RH , 105/04, 84/05, - ispravak, 71/06, 110/07, 152/08, i 57/11)

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, protiv krivotvorenja a koje je propisano Kaznenim zakonom (NN 125/11, 144/12, 56/15, 61/15, 101/17, 118/18, 126/19, 84/21).

Radni odnos u školskoj ustanovi ne može zasnovati ni osoba protiv koje se vodi kazneni postupak za neko od kaznenih djela navedenih u članku 106. st. 1.-2. Zakona o odgoju i obrazovanju u osnovnoj i srednjoj školi.

Rok za podnošenje prijava je 8 dana od dana objave natječaja na mrežnoj stranici i oglasnoj ploči Graditeljske škole za industriju i obrt – Rijeka te mrežnoj i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i  vlastoručno potpisanu prijavu kandidati su obvezni priložiti:

* životopis
* dokaz o odgovarajućoj vrsti obrazovanja
* dokaz o položenom stručnom ispitu ( ako je kandidat položio ispit)
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje – ne starije od dana objave natječaja),
* dokaz nadležnog suda da se protiv kandidata ne vodi kazneni postupak za neko od kaznenih djela iz čl.106. Zakona o odgoju i obrazovanju u osnovnoj i srednjoj školi ( ne starije od 30 dana od dana objave natječaja).

U prijavi na natječaj kandidati trebaju navesti osobne podatke ( ime i prezime, adresu prebivališta, odnosno boravišta, broj telefona/mobitela, po mogućnosti kandidata i e-mail adresa, naziv radnog mjesta na koje se kandidat prijavljuje).

Navedene isprave se prilažu u neovjerenoj preslici.
 Priložene preslike isprava neće se vraćati kandidatima.

U svrhu utvrđivanja vjerodostojnosti dokumentacije, za kandidata koji je zadovoljio u postupku izvršit će se uvid u izvornik, prije zaključivanja ugovora.

Pisane prijave s potrebnom dokumentacijom o ispunjavanju uvjeta iz natječaja dostavljaju se neposredno ili poštom na adresu:

GRADITELJSKA ŠKOLA ZA INDUSTRIJU I OBRT – RIJEKA, Podhumskih žrtava 4., 51000 Rijeka s naznakom: „ Natječaj – nastavnik/ca graditeljske skupine predmeta i praktične nastave“

Osoba koja ne podnese pravodobnu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom  natječaja.

Prijavom na natječaj kandidati su suglasni s javnom objavom osobnih podataka (ime, prezime, titula) na mrežnoj stranici škole, u svrhu obavještavanja o rezultatima natječaja.

Kandidati koji ostvaruju pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu. Navedeni kandidati imaju prednost u odnosu na ostale kandidate pod jednakim uvjetima.

Slijedom navedenoga:

Kandidati koji se pozivaju na pravo prednosti zapošljavanja sukladno odredbi čl. 102. st 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), dužni su uz prijavu na javni natječaj, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja

poveznica:

Dodatne informacije o gore navedenim dokazima potražite na sljedećoj stranici:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf%20ZOHBDR%202021.pdf>

Kandidati koji se pozivaju na pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata ( NN 84/21) uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava  prednosti pri zapošljavanju (čl. 49 stavak 1. Zakona ) dostupne na poveznici Ministarstva hrvatskih branitelja:

 <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf%20ZOHBDR%202021.pdf>

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13,152/14 i 39/18) uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca ( rješenje, ugovor, sporazum i sl.).
 Dodatne informacije o gore navedenim dokazima potražite na sljedećoj stranici:

<https://www.zakon.hr/z/493/Zakon-o-profesionalnoj-rehabilitaciji-i-zapo%C5%A1ljavanju-osoba-s-invaliditetom>

VREDNOVANJE KANDIDATA:

Sukladno odredbama Pravilnika o načinu i postupku zapošljavanja u Graditeljskoj školi za industriju i obrt – Rijeka, Škola će provesti prethodno testiranje kandidata pred povjerenstvom prijavljenih na natječaj, koji su dostavili pravodobne i potpune prijave i koji ispunjavanju formalne uvjete natječaja.

Mjesto i vrijeme održavanja vrednovanja biti će objavljeni na mrežnim stranicama Škole: [www.ss-graditeljska-industrijaiobrt-ri.skole.hr](http://www.ss-graditeljska-industrijaiobrt-ri.skole.hr/) u rubrici  oglasna ploča najmanje pet /5/ dana prije provođenja postupka testiranja.

Natječaj traje od  21.09.2023. – 29.09.2023.

Nepotpune i nepravodobne prijave neće se razmatrati, kao ni prijave upućene elektroničkom poštom. Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese vlastoručno potpisanu, pravodobnu i potpunu prijavu.

Kandidati koji su pravodobno dostavili potpunu prijavu sa svim prilozima, odnosno ispravama i ispunjavaju uvjete natječaja dužni su pristupiti testiranju prema odredbama Pravilnika o načinu i postupku zapošljavanja u Graditeljskoj školi za industriju i obrt – Rijeka. Kandidat koji ne pristupi testiranju smatra se da je odustao od prijave na natječaj i više se ne smatra kandidatom u natječajnom postupku.
Povjerenstvo za vrednovanje kandidata (dalje: Povjerenstvo) imenuje ravnatelj.

Povjerenstvo utvrđuje listu kandidata prijavljenih na natječaj koji ispunjavaju formalne uvjete
 iz natječaja, a čije su prijave pravodobne, potpune i vlastoručno potpisane te kandidate s te liste upućuje u postupak testiranja radi utvrđivanja znanja, sposobnosti, motivacije i vještina te rezultata u dosadašnjem radu.
Rok za podnošenje prijava je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči Škole.

Sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN broj 42/18) prijavom na natječaj kandidat daje izričitu privolu Graditeljskoj školi za industriju i obrt Rijeka za prikupljanje i obradu osobnih podataka iz natječaje dokumentacije, te objavu istih na web stranici Škole, a sve u svrhu provedbe ovog natječaja za zapošljavanje.

Svi kandidati će o rezultatima natječaja biti obaviješteni javnom objavom na mrežnoj stranici škole u roku od 15 dana od dana sklapanja ugovora sa odabranim kandidatom, iznimno pisanim putem, ako se na natječaj prijavi kandidat koji se poziva na pravo prednosti pri zapošljavanju prema posebnim propisima.

**Poslodavac**

Poslodavac: GRADITELJSKA ŠKOLA ZA INDUSTRIJU I OBRT - RIJEKA

Kontakt: pisana zamolba: Podhumskih žrtava 4.